Στον αέρα περισσότεροι από 3 χιλιάδες συμβασιούχοι γιατροί και νοσηλευτές που δεν ανανεώνονται οι συμβάσεις τους, σύμφωνα με την πρόεδρο της ΕΙΝΑΠ η οποία μίλησε στο ραδιοφωνικό σταθμό 24/7.

Η Ματίνα Παγώνη ανέφερε ότι σε αυτή την περίπτωση τα νοσοκομεία δεν θα μπορούν να λειτουργήσουν το καλοκαίρι καθώς οι εναπομείναντες εργαζόμενοι θα πρέπει να πάρουν άδεια.

Κατήγγειλε επίσης ότι οι ουρές στα επείγοντα είναι ήδη 8 ώρες.

Οι πρώτες συμβάσεις έχουν ήδη αρχίσει να λήγουν σύμφωνα με την Μ. Παγώνη και οι τελευταίες αναμένεται να λήξουν στο τέλος του χρόνου.

Πρόσθεσε ότι το υπουργείο Υγείας αν και έχει δεσμευτεί δεν έχει καταθέσει τη σχετική τροπολογία για την ανανέωση των συμβάσεων.